Αμάντα Πίτερσον

Η Αμάντα Πίτερσον (αγγλικά: Phyllis Amanda Peterson, Φίλις Αμάντα Πίτερσον), 8 Ιουλίου 1971 - 3 Ιουλίου 2005), ήταν Αμερικανίδα ηθοποιός. Ο πιο γνωστός της ρόλος ήταν της Σίντι Μαντσίνι στην νεανική κομεντί του 1987 "Can't Buy Me Love". 

Η Αμάντα Πίτερσον βρέθηκε νεκρή στο διαμέρισμά της, στο Γκρίλευ του Κολοράντο στις 5 Ιουλίου 2015, από υπερβολική δόση μορφίνης, σε ηλικία μόλις 43 ετών. 

 Βιογραφία 
Η Αμάντα Πίτερσον γεννήθηκε στο Γκρίλευ του Κολοράντο το 1971 και ήταν η μικρότερη κόρη του Τζέιμς Πίτερσον, ενός ωτορινολαρυγγολόγου, και της συζύγου του, Σύλβιας. Είχε δύο μεγαλύτερα αδέλφια: μια αδελφή, την Ανν Μαρί και έναν αδελφό, τον Τζέιμς Τζούνιορ.

 Καριέρα 
Η Αμάντα Πίτερσον έκανετο ντεμπούτο της ως ηθοποιός σε ηλικία μόλις επτά ετών στην θεατρική παραγωγή του Πανεπιστήμιο του Βορείου Κολοράντο «The Sound of Music». Στην ηλικία των οκτώ ετών, κέρδισε ένα ρόλο στο μιούζικαλ «Annie», όπου εμφανίστηκε ως μια χορεύτρια. Εμφανίστηκε επίσης σε περισσότερες από 50 τηλεοπτικές διαφημίσεις. 

Το 1985, η Πίτερσον κέρδισε το πρώτο της πρωταγωνιστικό ρόλο στην ταινία «Οι εξερευνητές». Το επόμενο έτος, συμπρωταγωνίστησε στη μίνι σειρά «A Year for a Life». Η σειρά αγαπήθηκε ιδιαίτερα και ήταν τρίτη σε τηλεθέαση μίνι σειρά του 1986-1987 στις ΗΠΑ. Λίγο αργότερα, πήρε μέρος σε μια τηλεοπτική σειρά με το ίδιο όνομα που προβλήθηκε στο NBC από το 1987 έως το 1988. Για το έργο της στη σειρά, η Πίτερσον κέρδισε το Βραβείο Νέου Καλλιτέχνη ως καλύτερη νέα ηθοποιός σε τηλεοπτική δραματική σειρά.

Το 1986, η 15χρόνη Πίτερσον θα παίξει στην εφηβική κομεντί «Can't Buy me Love» μαζί με τον Πάτρικ Ντέμπσι. Η ταινία ήταν το γεγονός του καλοκαιριού και αγαπήθηκε πολύ από την νεολαία. Η Πίτερσον με τον Ντέμπσι έγιναν εξώφυλλο σε πολλά νεανικά περιοδικά των ΗΠΑ. Στα επόμενα χρόνια, η Πίτερσον συνέχισε να κάνει μερικές ακόμα ταινίες, αλλά δεν μπόρεσαν να ταιριάξουν με την επιτυχία του «Can't Buy me Love». 

 Προσωπική ζωή 
Το 1994, η Πίτερσον αποσύρθηκε από τη βιομηχανία του θεάματος και επέστρεψε στη γενέτειρά της, το Γκρίλευ, 
Σύμφωνα με τον  πατέρα της, Δρ Τζέιμς Πίτερσον, η Αμάντα άφησε το Χόλυγουντ για «... να επιλέξει μια νέα πορεία στη ζωή της».

Αφού εν συντομία παρακολούθησε μαθήματα στο Κολλέγιο Μίντλμπουρι, γράφτηκε στη συνέχεια στο Πανεπιστήμιο της Πολιτείας του Κολοράντο για έναν χρόνο. Το 2012 εργάστηκε ως μοντέλο για έναν φωτογράφο του Κολοράντο. 

Η Πίτερσον έκανε δύο γάμους και είχε δύο παιδιά. Ο πρώτος της γάμος ήταν με τον Τζόσεφ Ρόμπερτ Σκούτβικ. Μετά το διαζύγιό τους, παντρεύτηκε τον Ντέιβιντ Χάρτλευ. Η Πίτερσον και ο Χαρτλευ σύμφωνα με πληροφορίες ήταν χωρισμένοι κατά τη στιγμή του θανάτου της. 

Από τον Οκτώβριο του 2000 μέχρι τον Μάιο το 2012, η Πίτερσον συνελήφθη πέντε φορές για διάφορα αδικήματα, όπως για επίθεση, παρενόχληση, οδήγηση υπό την επήρεια ναρκωτικών, κατοχή σύνεργων για χρήση ναρκωτικών και ύποπτη για διανομή ναρκωτικών ουσιών.

Από τον Σεπτέμβριο έως τον Δεκέμβριο του 2005, πέρασε σχεδόν τρεις μήνες στη φυλακή. Οι πιο πρόσφατες συλλήψεις της Πίτερσον ήταν για ένα πλημμέλημα και κατοχή ναρκωτικών τον Απρίλιο του 2012, και τον Μάιο του ίδιου έτους κατηγορήθηκε για κακοποίηση παιδιών, αλλά στην συνέχεια η κατηγορία αποσύρθηκε.

Σύμφωνα με τον πατέρα της Πίτερσον, η κόρη του είχε στο παρελθόν αγωνιστεί για τα θέματα των ναρκωτικών, και δεν έκανε χρήση κατά τη στιγμή του θανάτου της και είχε γίνει «αρκετά θρησκευτική». Δήλωσε επίσης ότι τα τελευταία χρόνια, η Πίτερσον είχε υποφέρει από άπνοια ύπνου και κατά περιόδους από πνευμονία και ιγμορίτιδα.

Για τα τρία τελευταία χρόνια της ζωής της, η Πίτερσον λάμβανε επιδόματα αναπηρίας και ζούσε μόνη της σε ένα διαμέρισμα στο Γκρίλευ μετά το δεύτερο διαζύγιό της.

 Θάνατος 
Στις 3 Ιουλίου του 2015, η Αμάντα Πίτερσον πέθανε στο σπίτι της στο Γκριλευ, σε ηλικία 43 ετών, μόλις πέντε ημέρες πριν από τα 44α γενέθλια της. Το πτώμα της ανακαλύφθηκε στις 5 Ιουλίου από την αστυνομία, όταν η οικογένειά της άρχισε να ανησυχεί επειδή η Πίτερσον δεν είχε πάει σε προγραμματισμένο οικογενειακό δείπνο. Ενώ η αστυνομία του Γκρίλευ δεν είπε συγκεκριμένες λεπτομέρειες λόγω της συνεχιζόμενης έρευνας, ωστόσο ανέφερε ότι η πόρτα του διαμερίσματος της Πίτερσον ήταν ξεκλείδωτη, αλλά δεν υπήρχαν σημάδια ότι υπήρξε κάποια δολοφονική ενέργεια. 

Η αυτοψία για να προσδιοριστεί η αιτία του θανάτου της Πίτερσον προγραμματίστηκε από τον ιατροδικαστή να γίνει στις 6 Ιουλίου 2015. Τα αποτελέσματα της αυτοψίας και των τοξικολογικών εξετάσεων ανακοινώθηκαν στις 2 Σεπτεμβρίου 2015. Ο ιατροδικαστής απεφάνθη ότι η Πίτερσον πέθανε από μια «τυχαία υπερβολική δόση μορφίνης», ένα φάρμακο που μπόρεσε να αποκτήσει χάρη σε μια συνταγή από έναν φίλο της 1 εβδομάδα νωρίτερα. Αποκαλύφθηκε, επίσης, ότι η Αμάντα Πίτερσον περιείχε στο σώμα της ένα μεγάλο αριθμό άλλων φαρμάκων που θα μπορούσαν να εξηγήσουν την κατάρρευση. Όπως τόνισε, είχε και συνταγογραφούμενα φάρμακα που βρεθήκαν στον οργανισμό της όταν πέθανε, περιλαμβάνοντας φάρμακα για τη θεραπεία των πνευμόνων και της καρδιάς, αντι-ψυχωτικά και ένα φάρμακο κατά του άγχους. Μεταξύ αυτών, βρέθηκε και γκαμπαπεντίνη (Gabapentin), ένα φάρμακο που χρησιμοποιείται για τη θεραπεία του μετεγχειρητικού πόνου. Η έκθεση του ιατροδικαστή ανέφερε ότι επίπεδα έως και 6 φορές υψηλότερα από μια παραδοσιακή θεραπευτική δόση του φαρμάκου βρέθηκαν στο αίμα του Πίτερσον. Σύμφωνα με την έκθεση του ιατροδικαστή, η Πίτερσον είχε υποβληθεί σε υστερεκτομή λίγο πριν από το θάνατό της και λάμβανε Gabapentin για τη διαχείριση του μετεγχειρητικού πόνου.

Ωστόσο, η αιτία θανάτου ήταν μια επίδραση της μορφίνης που της προκάλεσε αναπνευστική ανεπάρκεια και την οδήγησε τελικά στη θανατηφόρα κατάληξη.

Πριν από τη δημοσίευση της έκθεσης, σε συνέντευξή της στην τηλεοπτική εκπομπή Entertainment Tonight, η μητέρα της Αμάντα Πίτερσον αναγνώρισε ότι η κόρη της είχε προβλήματα με τα ναρκωτικά στα νιάτα της, αλλά και ότι πίστευε ότι ήταν απαλλαγμένη από τα ναρκωτικά τη στιγμή του θανάτου της και τόνισε: «με κανένα τρόπο η αιτία θανάτου της ήταν τα ναρκωτικά». Η μητέρα της, επίσης, τόνισε ότι την τελευταία φορά που την είδε ζωντανή και ήταν μαζί, την είδε ότι «ήταν σε πολύ καλή ψυχολογική κατάσταση», ενώ αποκάλυψε σε εκείνη τη συνέντευξη και ότι η Αμάντα είχε βιαστεί σε ηλικία 15 ετών.

 Φιλμογραφία 
 Έτος Τίτλος Ρόλος Σημειώσεις 1982 Annie Χορεύτρια Αναγραφόταν ως Mandy Peterson 1982 Father Murphy Elizabeth Επεισόδιο: "Matthew and Elizabeth" 1982 Silver Spoons Sally Frumbel Επεισόδιο: "Takin' a Chance on Love" 1983 Boone Squirt Sawyer 13 επεισόδια 1984 Best Kept Secrets Gretchen Τηλεταινία 1985 Explorers Lori Swenson 1985 And the Children Shall Lead Jenny Τηλεταινία 1986  Sunny Sisk Μίνι σειρά 1986 Carly Mills Trisha Mills Τηλεταινία 1987–1988  Sunny Sisk 22 επεισόδια 1987 Can't Buy Me Love Cindy Mancini  1988  Diana 1989 Listen to Me Donna Lumis 1989 Love and Betrayal Stephanie ΤηλεταινίαΕναλλακτικός τίτλος: Throw Away Wives 1990 Doogie Howser, M.D. Bernadette Callen Επεισόδιο: "Vinnie's Blind Date" 1990 Fatal Charm Valerie Τηλεταινία 1991 Hell Hath No Fury Michelle Ferguson Τηλεταινία 1991 Posing: Inspired by Three Real Stories Abigail Baywood ΤηλεταινίαΕναλλακτικός τίτλος: I Posed for Playboy 1994 WindRunner Julie Moore Εναλλακτικός τίτλος: WindRunner: A Spirited Journey

 Παραπομπές 

 Εξωτερικοί σύνδεσμοι 
 Η  

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αυτόχειρες καλλιτέχνες